โรงเรียนพิบูลมังสาหาร

**โรงเรียนพิบูลมังสาหาร** (อักษรย่อ : พ.ม. / P.M.) เป็นโรงเรียนมัธยมศึกษาขนาดใหญ่พิเศษ ประเภทสหศึกษา สังกัดองค์การบริหารส่วนจังหวัดอุบลราชธานี กรมส่งเสริมการปกครองท้องถิ่น กระทรวงมหาดไทย จัดการศึกษาในระดับมัธยมศึกษา สายสามัญ ตั้งแต่ระดับชั้นมัธยมศึกษาปีที่ 1-6 ตามหลักสูตรของกระทรวงศึกษาธิการ เป็นโรงเรียนประจำจังหวัด (โรงเรียนยอดนิยม) และเป็นโรงเรียนอันดับ 1 ขององค์การบริหารส่วนจังหวัดอุบลราชธานี  ในปี 2567 มีนักเรียน 4,009 คน ซึ่งเป็นโรงเรียนที่มีจำนวนนักเรียนมากที่สุดในจังหวัดอุบลราชธานี

**โรงเรียนพิบูลมังสาหาร** ตั้งอยู่เลขที่ 29/3 ถนนเทศบาล 2 ตำบลพิบูล อำเภอพิบูลมังสาหาร จังหวัดอุบลราชธานี มีเนื้อที่ 51 ไร่ 
* สถานที่ใกล้โรงเรียนพิบูลมังสาหาร
# ตลาดสดเทศบาลพิบูลมังสาหาร
# บิ๊กซี ซูเปอร์เซ็นเตอร์ พิบูลมังสาหาร
# สถานีตำรวจภูธรอำเภอพิบูลมังสาหาร
# สนามกีฬากลางพิบูลมังสาหาร

## ประวัติ
thumb| อาคารเรียนหลังแรก ในปี พ.ศ. 2506 เรียกขานนามว่า "อาคารราษฎร์รังสรรค์"
**โรงเรียนพิบูลมังสาหาร** ได้รับอนุมัติจัดตั้งจากกระทรวงศึกษาธิการ ตามคำสั่งกระทรวงศึกษาธิการที่ 6816/2506  เริ่มเปิดทำการเรียนการสอน เมื่อวันที่ 17 พฤษภาคม พ.ศ. 2506 ในระดับชั้นมัธยมศึกษาปีที่ 1  มีจำนวนนักเรียนทั้งสิ้น 49 คน เป็นนักเรียนชาย 24 คน นักเรียนหญิง 25 คน ซึ่งการจัดตั้งโรงเรียนมัธยมศึกษาตอนต้น สายสามัญ ประจำอำเภอ เป็นความคิดเริ่มของคณะกรรมการการศึกษาอำเภอพิบูลมังสาหาร โดยมีผู้ปกครองนักเรียน ข้าราชการครู พ่อค้า และประชาชน ร่วมกันบริจาคทรัพย์เพื่อก่อสร้างอาคารเรียนหลังแรก เป็นอาคารไม้ 2 ชั้น 4 ห้องเรียน รวมเป็นเงินก่อสร้าง 90,000 บาท ทั้งนี้ไม่ได้รับเงินสมทบจากทางราชการเลย โดยบริเวณสถานที่ตั้งของโรงเรียนเป็นพื้นที่สาธารณประโยชน์ มีเนื้อที่ 51 ไร่ และอีกหนึ่งแปลงบริเวณพื้นที่สาธารณประโยชน์หนองโจด ตำบลโพธิ์ไทร อำเภอพิบูลมังสาหาร มีเนื้อที่ 58 ไร่ ซึ่งกระทรวงมหาดไทยได้อนุมัติให้โรงเรียนใช้ประโยชน์เพื่อการศึกษา 

ในปี พ.ศ. 2506 เดิมโรงเรียนมีชื่อว่า ***"โรงเรียนพิบูลประชาสรรค์"*** เริ่มเปิดทำการ เมื่อวันที่ 27 สิงหาคม พ.ศ. 2506 และถือว่าเป็นวันสถาปนาโรงเรียน 

ในปี พ.ศ. 2507 *นายเชื้อ สาริมาน* รองปลัดกระทรวงศึกษาธิการในขณะนั้น ได้เปลี่ยนชื่อโรงเรียนใหม่ว่า ***"โรงเรียนพิบูลราษฏร์รังสรรค์"***'
thumb|อาคารเรียนและสภาพพื้นที่ในอดีต

ในปี พ.ศ. 2511 กรมสามัญศึกษา ได้กำหนดให้โรงเรียนในสังกัด ซึ่งเป็นโรงเรียนประจำอำเภอ ให้ใช้ชื่ออำเภอเป็นชื่อโรงเรียน ดังนั้น โรงเรียนจึงได้เปลี่ยนชื่อใหม่ว่า **"โรงเรียนพิบูลมังสาหาร"** 

ในปี พ.ศ. 2512 โรงเรียนเข้าโครงการพัฒนาการศึกษาโรงเรียนมัธยมแบบประสมแบบที่ 2 (คมส.2) รุ่นที่ 5 

ในปี พ.ศ. 2514 โรงเรียนเข้าโครงการมัธยมศึกษาเพื่อพัฒนาชนบท (คมช.) รุ่นที่ 8 เมื่อวันที่ 12 กุมภาพันธ์ พ.ศ. 2514

ในปี พ.ศ. 2520 โรงเรียนได้เปิดสอนในระดับมัธยมศึกษาตอนปลาย 

ในปี พ.ศ. 2526 สภาตำบลโพธิ์ไทร ได้รับบริจาคที่ดินบริเวณหนองโจด บ้านสนามชัย ตำบลโพธิ์ไทร อำเภอพิบูลมังสาหาร จังหวัดอุบลราชธานี ให้โรงเรียน 58 ไร่

ในปี พ.ศ. 2545 เปิดการสอนตามหลักสูตรการศึกษาขั้นพื้นฐาน 

ในปี พ.ศ. 2547 สังกัดสำนักงานเขตพื้นที่การศึกษาอุบลราชธานี เขต 3 thumb|อาคารเรียน 6 หรือ ''อาคารพิกุลแก้ว'' โรงเรียนพิบูลมังสาหาร ในปัจจุบัน

ในปี พ.ศ. 2549 ถ่ายโอนภารกิจไปสังกัดองค์การบริหารส่วนจังหวัดอุบลราชธานี

ในปี พ.ศ. 2550 ถ่ายโอนโรงเรียนไปสังกัดองค์การบริหารส่วนจังหวัดอุบลราชธานี 

ในปี พ.ศ. 2553 โรงเรียนพิบูลมังสาหารเข้ารับการประเมินการประกันคุณภาพภายนอก และผ่านการประเมินรับรองจากสำนักงานรับรองมาตรฐานและประเมินคุณภาพการศึกษา (องค์การมหาชน)

ในปี พ.ศ. 2554 โรงเรียนพิบูลมังสาหารจัดหลักสูตรการเรียนการสอน โดยใช้หลักสูตรสถานศึกษาขั้นพื้นฐานโรงเรียนมาตรฐานสากล (World Class Standard School) ตามหลักสูตรแกนกลางการศึกษาขั้นพื้นฐาน พุทธศักราช 2551

**โรงเรียนพิบูลมังสาหาร** เปิดทำการเรียนการสอนในระดับชั้นมัธยมศึกษาปีที่ 1-6 ซึ่งได้รับการพัฒนาให้ก้าวหน้ามาเป็นลำดับจนถึงปัจจุบัน

## สัญลักษณ์ประจำโรงเรียน

### ตราสัญลักษณ์โรงเรียน
สัญลักษณ์ของโรงเรียนพิบูลมังสาหารคือ ***"หินพระปรมาภิไธย"*** พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ ในวโรกาสเสด็จเยือนอำเภอพิบูลมังสาหาร เมื่อวันที่ 17 พฤศจิกายน พ.ศ. 2498 อันเป็นเครื่องหมายแห่งความเป็นสิริมงคลของชาวอำเภอพิบูลมังสาหาร *วงกลม* เป็นสัญลักษณ์แห่งความสามัคคีกลมเกลียวเป็นน้ำหนึ่งใจเดียวกัน สลักชื่อ *โรงเรียนพิบูลมังสาหาร* และคติพจน์ *อตฺตานํ ทมยนฺติ สุพฺพตา* มีความหมายว่า ผู้ประพฤติดี ย่อมฝึกตน *ดอกบัวบาน* เป็นสัญลักษณ์ของจังหวัดอุบลราชธานี อันเป็นเครื่องหมายแห่งการเกิดของความรู้

ตราสัญลักษณ์และความหมาย สะท้อนให้เห็นแนวปรัชญาการศึกษาของสถาบันแห่งนี้ ซึ่งมุ่งฝึกฝนอบรมเด็กและเยาวชนที่เข้ามาเป็นศิษย์ ให้เกิดการพัฒนาทางการศึกษา มีจิตใจที่หนักแน่น มีสติปัญญา เป็นบุคคลแห่งการเรียนรู้อันได้แก่ ความขยันหมั่นเพียรใฝ่เรียนรู้ มีความรู้คู่คุณธรรม รู้รักสามัคคีเกื้อกูลสังคม มีจิตใจหนักแน่นมั่นคง เสมือนหินพระปรมาภิไธยที่พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถได้พระราชทานไว้

### พระพุทธรูปประจำโรงเรียน
thumb|พระศรีทศพลญาณ พระประจำโรงเรียน
***"พระศรีทศพลญาณ"** จัดสร้างในโอกาสครบรอบ 30 ปี วันสถาปนาโรงเรียนพิบูลมังสาหาร ในปี พ.ศ. 2536 

### สีประจำโรงเรียน

* **สีเทา** หมายถึง ความเฉลียดฉลาดและสติปัญญา

* **สีแดง** หมายถึง ความกล้าหาญและเข้มแข็ง

### อักษรย่อ

***พ.ม.** หมายถึง โรงเรียนพิบูลมังสาหาร 

### คติพจน์

***"อตฺตานํ ทมยนฺติ สุพฺพตา"** 

ความหมาย : ผู้ประพฤติดี ย่อมฝึกตน

### ปรัชญา

***"การศึกษาเป็นการพัฒนาชีวิตและสังคม"**

ความหมาย : นักเรียนโรงเรียนพิบูลมังสาหารทุกคน ต้องได้รับการฝึกฝนตนเอง ให้เป็นคนใฝ่เรียนใฝ่รู้ ศึกษาหาความรู้ตลอดเวลา เพื่อเป็นฐานในการพัฒนาชีวิตและสังคมที่ดีต่อไป

### คำขวัญ

***"ความรู้ดี มีจรรยา พลานามัยสมบูรณ์ เกื้อกูลสังคม"** thumb|ประตูด้านหน้า โรงเรียนพิบูลมังสาหาร

### อัตลักษณ์

***"เก่งสื่อสาร ขยันออม พร้อมรักษ์สะอาด งามมารยาทไทย"** 

### ต้นไม้ประจำโรงเรียน

*ต้นไทรเงิน, ต้นกันเกรา

### เพลงประจำโรงเรียน

*มาร์ชโรงเรียนพิบูลมังสาหาร  thumb|ประตูอิฐแดงเดิม โรงเรียนพิบูลมังสาหาร

ผู้ประพันธ์ คำร้อง-ทำนอง : คุณครู วีระพล เวชพันธุ์ (ปี พ.ศ. 2515)  

::*"...พิบูลมังสาหารลั่นลือชื่อกระเดื่อง<br />เป็นนามเมืองแก่งงามตระการสดใส<br />แดนอุดมสมชื่อระบือไกล<br />ทั่วทุกเขตเทศไทยได้รู้นาม*

::*...การศึกษาการเรียนพากเพียรมั่น<br />การกีฬาครบครันช่วยเกื้อหนุน<br />สถาบันงามสง่าน่าเทิดทูน<br />พลีวิชาเพิ่มพูนแด่ผองเรา*

::   *...เหล่าน้องพี่เทาแดง<br />ขอร่วมแรงร่วมสมัครรักผูกพัน<br />เราน้องพี่ร่วมกัน<br />ช่วยสร้างสรรค์ให้กระเดื่องลือชา*

::   *...แม้ชีวิตยอมพลีวจียึดมั่น<br />กายและใจมิหวั่นยอมท้อถอย<br />ขอเทิดเกียรติสถาบันอันเลิศลอย<br />ให้อยู่สูงสุดสอยชั่วนิรันดร์..."*

## อาคารเรียนและอาคารอื่นๆ
thumb|อาคารหอประชุมศรีวนาลัย
*อาคาร 1 ทองกวาว 
*อาคาร 2 พุทธรักษา
*อาคาร 3 ภูแก้ว
*อาคาร 4 นวรัช
*อาคาร 5 กันเกรา
*อาคาร 6 พิกุลแก้ว 
*อาคาร 7 เพชรบงกช
*อาคาร 8 โกมุท
*อาคาร 9 อุบลมาศ
*อาคาร 10 อุบลมณี
*อาคารห้องสมุด IT thumb|โดมอเนกประสงค์ ลานกิจกรรม
*อาคารอุตสาหกรรม
*อาคารคหกรรม
*อาคารศิลปะ
*อาคารพยาบาล
*อาคารหอประชุมราษฎร์รังสรรค์ 
*อาคารหอประชุมศรีวนาลัย 
*อาคารหอประชุมหลังใหม่
*อาคารโรงอาหาร
*โดมอเนกประสงค์ 
*ศาลาแห่งความฮักแพง

## ทำเนียบผู้บริหารโรงเรียน
นับตั้งแต่ก่อตั้งโรงเรียนจนถึงปัจจุบัน โรงเรียนพิบูลมังสาหาร มีรายนามผู้บริหารดังต่อไปนี้

## อ้างอิง

## แหล่งข้อมูลอื่น
* โรงเรียนพิบูลมังสาหาร จังหวัดอุบลราชธานี

หมวดหมู่:โรงเรียนในจังหวัดอุบลราชธานี
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนมาตรฐานสากล
หมวดหมู่:โรงเรียนสังกัดองค์การบริหารส่วนจังหวัดอุบลราชธานี
หมวดหมู่:โรงเรียนที่ก่อตั้งในปี พ.ศ. 2506
หมวดหมู่:สิ่งก่อสร้างในอำเภอพิบูลมังสาหาร